《花林院》
宋代·陈纲

前朝建立梵王宫，清胜幽深一径通。栖老松巢看院鹤，吸乾砚径听经龙。

不尘僧榻月常照，无锁禅关云自封。澹墨数行留壁上，他年可有碧纱笼。

作者简介：宋泉州同安人，字举正。太宗淳化三年进士。为建州观察推官，奏请罢春夏丁夫采茶之役，以北苑供御之外，余皆赋民，收其租入；在民者官复定其值偿之。诏如所请，建民德之。累官淮南、江浙、荆湖制置发运使。